Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: Melléklet a 47/2010. (XII. 31.) VM rendelethez
Paragraph Index: 4056

3. A vándorlás ésszerûsítése 3.1. Kaptárak, méhészeti felszerelések azonosítása A méhegészségügyi nyomon követhetõség érdekében, valamint vagyonvédelmi szempontból indokolt a méhészetek, illetve az értékesebb méhészeti felszerelések azonosítása és nyilvántartása. A támogatás célja az azonosítási rendszer kialakítása, majd fenntartása, mûködtetése. Az OMME a program végrehajtását a 2007–2010. közötti idõszakban megkezdte. A méhészek kézhez kapták az egyéni kóddal ellátott RFID azonosítót (650 ezer darab) és 9 darab leolvasó pisztoly áll rendelkezésre. Megkezdõdött a guruló-méhesek (konténerek) speciális azonosítókkal történõ ellátása. A program fenntartása és bõvítése indokolt a következõ támogatási idõszakban is. A támogatás összege: 80 000 euró/év 3.2. Beruházás új eszközökbe Mintegy ezer méhész jutott a 2004–2007. közötti idõszakban korszerû eszközhöz a vándoroltatás fejlesztése érdekében. A vándoroltatáshoz szükséges új eszközök beszerzésének támogatása révén korszerûbb eszközökkel, gyorsabban, egyszerûbben és hatékonyabban zajlik a vándoroltatás és az ahhoz kapcsolódó munkafolyamatok. Hazánkban eredményesen méhészkedni, biztos megélhetést biztosítani csak vándorlással lehetséges. Egy évben akár 6–8 alkalommal kell mozgatni a méhészetet. Ez gyorsan, hatékonyan, balesetmentesen csak nagyobb beruházással történhet. A támogatási jogcím 2007–2010. közötti idõszakban rakodó és szállító eszközök beszerzésével, valamint a vándortanyák kialakításához szükséges infrastrukturális eszközök beszerzésével bõvült. Az eszközök köre – figyelembe véve a gyakorló méhészek javaslatait – folyamatosan, évrõl-évre bõvül, aminek következtében a jogcím kihasználtsága többször is meghaladta a rendelkezésre álló keretösszeget. 2010–2013. közötti idõszakban indokolt fenntartani az eddig alkalmazott támogatást. A támogatás összege: 350 000 euró/év

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes